ગ્રામીણ વિસ્તારના અને શહેરના ગરીબો આરોગ્ય ખર્ચને કારણે તૂટી જતાં હોવાનું જોવા મળે છે. આ યોજના હેઠળ ભરવાપાત્ર વીમાની રકમ અંદાજે રૂ. ૧૧૦૦૦ કરોડની હોવાનો અંદાજ મૂકવામાં આવી રહ્યો છે. તેના કુલ પ્રીમિયમમાંથી ૭૦ ટકા રકમનો બોજ કેન્દ્ર સરકાર વેંઢારવામાં આવી રહી છે. બાકીના ૩૦ ટકા પ્રીમિયમ ખર્ચનો બોજ રાજ્ય સરકારોએ વેંઢારવાનો રહેશે. તેને કારણે ભારતની જાહેર આરોગ્ય સેવામાં પણ સુધારો લાવવાની ગણતરી મૂકવામાં આવી રહી છે. તેથી જ આરોગ્ય સેવાઓમાં સુધારો આવે તે હેતુથી આ આયોજન હાથ ધરવામાં આવી રહ્યું હોવાનું નિષ્ણાતોનું કહેવું છે. સરકારી વીમા કંપનીઓ આ યોજનાને આગળ ધપાવવા તૈયાર પણ થઈ રહી હોવાનું જાણવા મળી રહ્યું છે. તેઓ તેની વિગતોની ગણતરી કરવામાં અત્યારે વ્યસ્ત થઈ ગયા છે, પરંતુ આગામી થોડા મહિનાઓ પછી સમગ્ર યોજનાની વિગતો સાથે જાહેરાત કરે તેવી સંભાવના જોવામાં આવી રહી છે. ૨૦૧૯માં લોકસભાની ચૂંટણી આવી રહી હોવાથી આ મુદ્દે વધુ વિલંબ કરવો કેન્દ્રની વર્તમાન સરકારને પરવડે તેવી જ સ્થિતિ ન હોવાનું જાણકારોનું કહેવું છે.